CMAN เพชรในตม
เป็นอีกหนึ่งบริษัทที่น่าติดตาม อย่าง CMAN ผู้ผลิตและจำหน่ายปูนไลม์และผลิตภัณฑ์เคมีต่อเนื่องรายใหญ่ที่สุดในไทย และเป็น 1 ใน 10 อันดับแรกของโลก
5 ส.ค. 2561

คุณค่าบริษัท
เป็นอีกหนึ่งบริษัทที่น่าติดตาม อย่าง บริษัท เคมีแมน จำกัด (มหาชน) หรือ CMAN ผู้ผลิตและจำหน่ายปูนไลม์และผลิตภัณฑ์เคมีต่อเนื่องรายใหญ่ที่สุดในไทย และเป็น 1 ใน 10 อันดับแรกของโลก
เนื่องด้วยส่วนแบ่งการตลาด และกำลังการผลิตในประเทศไทยและในเอเชีย ขณะนี้อยู่ระหว่างการขยายกำลังการผลิตจาก 0.9 ล้านตันต่อปี เป็น 1.1 ล้านตันต่อปีในปีหน้า (KK4 ในประเทศไทย และ joint venture สองแห่งในประเทศอินเดีย)
เนื่องจากอินเดียเป็นหนึ่งในตลาดส่งออกหลักของ CMAN ถึงแม้ว่าบริษัทจะตั้ง joint ventures สองแห่งกำลังการผลิตรวม (ตามสัดส่วนการถือหุ้นรายละ 50) 0.12 ล้านตัน ซึ่งกำหนด COD ในปี 2562 แต่ก็คิดว่า JV ใหม่นี้จะไม่แย่งลูกค้าเดิมของ CMAN เพราะสินค้าส่งออกส่วนใหญ่ในปัจจุบันเป็นสินค้า premium ซึ่งส่วนใหญ่ใช้ในอุตสาหกรรมกระดาษในขณะที่โรงงานใหม่ที่อินเดียจะเน้นตอบสนองตลาด mass มากกว่า
ทั้งนี้ CMAN มีตลาดสำหรับสินค้าของโรงงานทั้งสองเอาไว้แล้ว ได้แก่ 1) Easternbulk lime ซึ่งตั้งอยู่ใกล้กับย่านนิคมอุตสาหกรรมซึ่งมีอุปสงค์สูง และ 2) Siriman Chemicals ซึ่งจัดซื้อสินค้าประมาณ 50% จากพันธมิตรในประเทศ
ดังนั้นเชื่อมั่นว่าเคมีแมนจะเป็นหุ้นที่ได้รับความสนใจจากนักลงทุน เนื่องจากผลิตภัณฑ์ปูนไลม์ที่มีฐานลูกค้ากว้าง สามารถนำไปใช้เป็นวัตถุดิบในกระบวนการผลิตสินค้าที่หลากหลาย เนื่องด้วยมีส่วนแบ่งการตลาดทั้งในและต่างประเทศ
ที่สำคัญ CMAN ได้รับอานิสงส์จากส่วนของค่าเงินบาทอ่อนค่าด้วย เพราะ CMAN มีรายได้ในสกุล USD ประมาณ 30% ของยอดขาย 
สำหรับค่าเงินบาทในไตรมาส 2/2561 อยู่ในช่วง 31.1-33.1 บาทต่อดอลลาร์ และเฉลี่ยอยู่ที่ 31.9 บาทต่อดอลลาร์ ในขณะที่ค่าเงินบาทในไตรมาส 3/2561 จนถึงขณะนี้เฉลี่ยอยู่ที่ 33.3 บาทต่อดอลลาร์ และคาดว่าจะอยู่ในช่วง 33.0-33.5 บาทต่อดอลลาร์ในไตรมาส 3/2561
ผลดังกล่าวคาดว่าอัตรากำไรขั้นต้นก็จะเพิ่มขึ้นจาก 33.7% ในไตรมาส 1/2561 เป็น 36.0% ในไตรมาส 3/2561 ถ้าหากอัตราแลกเปลี่ยนอยู่ในช่วงที่คาดไว้
ในขณะเดียวกัน นักวิเคราะห์ บล.เคจีไอ ยังคงคำแนะนำ “ซื้อ” และให้ราคาเป้าหมายกลางปี 2562 ที่ 4 บาท
…
ผู้ถือหุ้นรายใหญ่
รายชื่อกรรมการ